钦定古今图书集成/历象汇编/历法典/第066卷 > 五纬历指二
## 钦定古今图书集成/历象汇编/历法典/第066卷 > 五纬历指二

土木二星

土、木二星之行，有经有纬，又有迟速诸行。测其平行
之率，已见本部首卷。历家苟欲推明其行，必用小轮
及均圈等。然此二星之测法则同，其于〈阙〉星则异矣。
法以星正冲太阳，三测之，盖在此无岁行之差故也。
若测在昼，法曰：“求太阳与二星冲照之日”，于其先后
几日累测之，算用二星日时刻细行数，如测月离，亦
用三食，方免他行之差焉。其古今三测，列之如左：

土星

测土星最高及两心之差，先法第一。

《古多禄》某择取土星，在日之冲，前后三测。

第一测总积四千八百四十年，为“汉顺帝永建二年
丁卯，西历三月二十六日酉正。”本地测得土星经度，
为寿星一度十三分。于时太阳平行躔其冲，得降娄
一度十三分。

第二测总积四千八百四十六年为汉顺帝阳嘉二
年癸酉，西历六月初三日申正。本地测得土星经度，
在析木宫九度四十分，太阳平行对冲，在实沈宫九
度四十分。

第三测总积四千八百四十九年为汉顺帝永和元
年丙子，西历七月初八日午正。本地测得土星经度，
在星纪宫十四度十四分。太阳平行对冲，在鹑首宫
十四度十四分。

前二测中积为二千二百六十○日又二十二时。〈二十
四时为一日〉此时依前所定平行数，得土星行七十五度
四十三分。又两所测土星之视经度差。〈从寿星一度十三分至析
木九度四十分〉得六十八度十七分，平行视行相减，得七
度十六分，为均数。又平行大，视行小。〈用小轮法〉可知星在
自轮之上。

“自轮” 当不同心圈也。星在其上即逆行，必减平行为“视行” ，而视行为小。

后二测中积为一千一百三十○日又二十○时。此
时土星之平行三十七度五十二分。又两测视经度
相减。〈析木宫九度四十分至星纪宫十四度十四分〉得三十四度三十四分。
又平行视行两数相减，得三度一十八分，为均数。平
行大视行小星，亦在自轮之上。

依上三测，可见平行与视行不一。又视行时大时小。
前二测以减均数，得《视经》。后二测以加均数，得《视经》。
可见视行时疾时迟。

用古测亦用古图，则不同心圈及大均圈。

如图甲乙丙圈，为土星本天。〈亦名本圈亦名不同心圈〉取甲点为？